पाक को सिंधु नदी पर पनबिजली परियोजना पर आपत्ति  
किशनगंगा परियोजना में अंतरराष्ट्रीय न्याय अदालत के अंतरिम आदेश से खुश पाकिस्तान अब भारत द्वारा सिंधु नदी पर बनाई जा रही नीमू-बाजगो पनबिजली परियोजना के मामले को आईसीजे में ले जाने का तैयारी में है।
किशनगंगा परियोजना में अंतरराष्ट्रीय न्याय अदालत के अंतरिम आदेश से खुश पाकिस्तान अब भारत द्वारा सिंधु नदी पर बनाई जा रही नीमू-बाजगो पनबिजली परियोजना के मामले को आईसीजे में ले जाने का तैयारी में है। मीडिया में आई खबरों में यह बात कही गई है।  खबरों में कहा गया कि पाकिस्तान इस परियोजना पर आपत्ति जताना चाहता है और उसका कहना है कि यह परियोजना कथित रूप से सिंधु जल समझौते का उल्लंघन करती है।  पाकिस्तानी अधिकारियों ने लेकिन इसी नदी पर चेतक पनबिजली परियोजना पर अपनी आपत्तियां वापस ले ली हैं। उनका दावा है कि भारत ने इस्लामाबाद के आग्रह के अनुरूप कदम उठाए हैं जिससे यह सुनिश्चित हो कि पानी का बहाव नहीं रूके।  पाकिस्तान के सिंधु जल आयोग के एक वरिष्ठ सदस्य ने कहा कि पाकिस्तानी अधिकारियों के परियोजना स्थल के अपने पहले दौरे के बाद नीमू . बाजगो परियोजना को लेकर आईसीजे की शरण में जाने का फैसला किया गया। अधिकारियों का कहना है कि यह परियोजना कथित रूप से सिंधु जल समझौता 1960 का पूरी तरह से उल्लंघन है।